Source: http://docplayer.fi/56227856-Kaavoitus-jyvaskylan-kaupunki-lohikosken-kirkko-katajatie-kaupunginosan-korttelin-26-tontin-1-asemakaavan-muutos-kaavatunnus-13-117.html
Timestamp: 2018-11-19 16:49:08+00:00
Document Index: 26007211

Matched Legal Cases: ['KKO ', 'KKO ', 'kko ', 'kko ', 'KKO ', 'KKO ', 'KKO ', 'KKO ']

KAAVOITUS JYVÄSKYLÄN KAUPUNKI. Lohikosken kirkko, Katajatie KAUPUNGINOSAN KORTTELIN 26 TONTIN 1 ASEMAKAAVAN MUUTOS KAAVATUNNUS 13:117 - PDF
Download "KAAVOITUS JYVÄSKYLÄN KAUPUNKI. Lohikosken kirkko, Katajatie KAUPUNGINOSAN KORTTELIN 26 TONTIN 1 ASEMAKAAVAN MUUTOS KAAVATUNNUS 13:117"
1 A S E M A K A A V A N S E L O S T U S 13. KAUPUNGINOSAN KORTTELIN 26 TONTIN 1 ASEMAKAAVAN MUUTOS Lohikosken kirkko, Katajatie 1 KAAVATUNNUS 13:117 KAAVAN PÄIVÄYS SELOSTUKSEN PÄIVÄYS
2 13:117 / LOHIKOSKEN KIRKKO , (2) PERUS- JA TUNNISTETIEDOT Asemakaavan muutos koskee 13. kaupunginosan korttelin 26 tonttia 1, osoitteessa Katajatie 1. Kaavan nimi LOHIKOSKEN KIRKKO, KATAJATIE 1 Kaavan tunnus 13:117 Kaavan päiväys , päivitetty Kaavan laatija Ilona Sassi, Kaavasuunnittelija Jyväskylän kaupunki Kaupunkirakennepalvelut / Kaavoitus Postiosoite: PL 233, Jyväskylä Käyntiosoite: Hannikaisenkatu 17 Puh Kaavan vireilletulo kaavoituskatsauksen yhteydessä Hyväksymispäivämäärät Ltk , Kaava-alueen sijainti Asemakaavan muutosalue sijaitsee Lohikoskella, noin 2 km keskustasta koilliseen, osoitteessa Katajatie 1. Kaavan tarkoitus Jyväskylän kaupunkiseurakunta on hakenut Lohikosken kirkon tontille asemakaavan muuttamista siten, että tontilla sijaitsevalle rivitalolle ja kirkolle muodostetaan omat tontit. Lisäksi kirkkokiinteistön käyttötarkoitusta halutaan laajentaa. Kaupungin tavoitteena on alueen rakennusten suojelu asemakaavalla, koska Lohikosken kirkkoympäristö on maakunnallisesti merkittävää rakennettua kulttuuriympäristöä.
3 13:117 / LOHIKOSKEN KIRKKO , (3) 1 TIIVISTELMÄ 1.1 ASEMAKAAVA Asemakaavan muutoksella on kirkolle ja rivitalolle muodostettu omat tontit. Rakennusoikeudet on merkitty toteutetun tilanteen mukaisesti. Nykyisessä asemakaavassa tontin rakennusoikeus on 1000 k-m2. Kaavamuutoksessa kirkon tontin rakennusoikeus on 835 k-m2, mikä sisältää kellarissa olevat kerrosalaan laskettavat tilat 166 m2. Rivitalotontin rakennusoikeus on 505 k-m2, mikä sisältää asuinrakennuksen ja autotallin. Kirkon tontin käyttötarkoitusta on laajennettu siten, että enintään puolet kerrosalasta voidaan käyttää mm. lähipalvelutiloina, aluetta palvelevina sosiaali- ja terveyspalvelutiloina tai liike- ja toimistotiloina. Kirkkorakennus, kellotapuli ja rivitalo on merkitty kaavamuutoksessa suojeltaviksi. Rakennettu tilanne tontilla ei muutu kaavamuutoksen johdosta. Ilmanvaihtokonehuonetila on tarkoitus sijoittaa rakennuksen sisä- tai kellaritiloihin siten, että tila ei näy ulospäin. Tonttijako hyväksytään asemakaavan yhteydessä. 1.2 KAAVAPROSESSIN VAIHEET (päiväyksiä täydennetään kaavaprosessin edetessä) Kaavoituksen vireilletulosta ilmoitettiin kaavoituskatsauksen yhteydessä Kaava-aineisto MRL 30 :n mukaisesti nähtävillä (luonnosvaiheen kuuleminen) Kaavamuutosehdotus kaupunkirakennelautakunnan käsittelyssä Kaavamuutosehdotus MRL 65 :n mukaisesti nähtävillä Asemakaavan hyväksyminen kaupunkirakennelautakunnassa ASEMAKAAVAN TOTEUTTAMINEN Kaavamuutoksen toteutus ei edellytä uusien katujen rakentamista. Vesihuollon liittymät on järjestettävä molemmille tonteille erikseen. 2 LÄHTÖKOHDAT 2.1 SELVITYS SUUNNITTELUALUEEN OLOISTA Rakennettu ympäristö Muutosalueella sijaitsee Lohikosken kirkko sekä seurakunnan henkilökunnan asunnoksi vuonna 1966 rakennettu rivitalo ja autotalli. Ympäristössä sijaitsee erillispientaloja ja puistoaluetta, Lohikosken koulu ja päiväkoti sekä Lohikosken liikekeskus. Tontin kunnallistekniikka on valmis. Kirkko on liitetty kaukolämpöön. Rakennettu kulttuuriympäristö Lohikosken kirkkoympäristö on merkitty maakuntakaavassa maakunnallisesti arvokkaaksi rakennetuksi kulttuuriympäristöksi. Maakuntakaavan kohdekuvauksessa mainitaan itse kirkkorakennus, kellotorni ja kirkkoa ympäröivä muuri.
4 13:117 / LOHIKOSKEN KIRKKO , (4) Keski-Suomen museo on inventoinut Lohikosken kirkon vuonna Ote inventoinnin kohdekuvauksesta: Lohikosken kirkon suunnitteli arkkitehti Erkki Kantonen ja se valmistui vuonna Sotien jälkeistä modernia arkkitehtuuria ja betonirakentamista edustava kirkkorakennus on pohjakaavaltaan kolmiomainen. Sen rakennusmassat ovat epäsymmetrisiä myös kattomuotojen osalta, korkeuksiin korottava alttaripäädyn kattomuoto nousee ylöspäin rakennuksen terävästä kolmion kulmasta lisäten kolmiulotteisuutta kokonaisuuteen. Harjattua betonia oleva ulkopinta on maalattu valkoiseksi, tehostevärinä aukkopaikoissa on käytetty tummanruskeaa, lähinnä vertikaalisessa korostamisessa. Kirkkosaliin on tehty osittainen parvi. Kirkkosali on pääosin valkoinen, tehosteena on käytetty huonekaluissa lakattua puupintaa sekä vaalean sinisävyistä lattialaattaa. Sama sinisävy toistuu osittain urkujen rakenteessa. Vahva arkkitehtoninen elementti tilassa ovat massiiviset, betoniset kattopalkit, jotka ohjaavat katseen kohti korkeuksia kaventuen ja liittyen yhteen alttaripäädyssä. Dramatiikkaa alttaripäädyssä lisäävät myös ylä- ja sivuvaloa tuovien ikkunoiden käyttö sekä niiden luomat valo-varjoefektit tilassa. Huomionarvoisia yksityiskohtia on myös lukujen kirkkoarkkitehtuurissa esiintynyt maisemaikkuna, joka sijoittuu kirkkosalin oikeaan laitaan. Se muodostaa visuaalisen kokonaisuuden kirkkosaliin ja samalla tarjoaa luonnonvaloa ja luonnon läsnäolon osaksi tilakokemusta. Ikkunan yläpuolella on urkuparvi. Kirkonkello on sijoitettu kirkkopihaa rajaavan muurimaisen aidan jatkeeksi erilliseen betoniseen kellotorniin. Tekninen huolto Alueen kunnallistekninen huolto on valmis. Kiinteistön vieressä sijaitsee muuntamo Maanomistus Tontin maanomistaja on kaavan muuttamista hakenut Jyväskylän seurakunta. 2.2 SUUNNITTELUTILANNE Kaava-aluetta koskevat suunnitelmat, päätökset ja selvitykset Muutosalueen kaavatilanne: Maakuntakaava on hyväksytty Maakuntakaavassa alue on taajamatoimintojen aluetta. Maakuntakaavassa Lohikosken kirkkoympäristö on merkitty maakunnallisesti arvokkaaksi rakennetuksi kulttuuriympäristöksi. Alueen yleiskaava on hyväksytty kaupunginvaltuustossa Siinä muutosalue on julkisten palvelujen ja hallinnon aluetta (PY). Yleiskaava ei ole oikeusvaikutteinen. Tontin asemakaava on hyväksytty Siinä alue on Kirkkojen ja muiden seurakunnallisten rakennusten korttelialue. Rakennuksissa saa olla enintään viisi asuinhuoneistoa henkilökuntaa varten. Selvityksiä, suunnitelmia, päätöksiä: Tämän asemakaavamuutoksen alueella ei ole oikeusvaikutteista yleiskaavaa. Uusille yleiskaavallisille selvityksille ei ole katsottu olevan tarvetta, koska alueen lisärakentaminen on lähinnä ilmanvaihtokonehuonetilojen lisäämistä ja muuttamista nykytekniikan vaatimusten mukaisiksi ja osittainen käyttötarkoituksen muutos ei ole vaikutuksiltaan merkittävää.
5 13:117 / LOHIKOSKEN KIRKKO , (5) 3 ASEMAKAAVAN SUUNNITTELUN VAIHEET 3.1 SUUNNITTELUN KÄYNNISTÄMINEN Asemakaavan muuttamiseen on ryhdytty Jyväskylän seurakunnan hakemuksesta. 3.2 OSALLISTUMINEN JA YHTEISTYÖ Osalliset Osallisia ovat alueen maanomistajat ja ne, joiden asumiseen, työntekoon tai muihin oloihin kaava saattaa huomattavasti vaikuttaa, sekä viranomaiset ja yhteisöt, joiden toimialaa suunnittelussa käsitellään (MRL 62 ). Tässä asemakaavan muutoksessa osallisia ovat: Alueen ja lähiympäristön maanomistajat, maanvuokraajat ja asukkaat Tonttituotanto Yhdyskuntatekniikka Rakennusvalvonta Keski-Suomen museo Keski-Suomen Pelastuslaitos Jyväskylän Energia Oy / vesi Jyväskylän Energia Oy / kaukolämpö JE Siirto Oy Keski-Suomen ELY (oas tiedoksi ympäristöosastolle) Vireilletulo Asemakaavan vireilletulosta on ilmoitettu kaavoituskatsauksen yhteydessä Vireilletuloilmoituksessa on kerrottu lyhyesti kaavamuutoksen päätarkoitus ja ilmoitettu, että kaavan osallistumis- ja arviointisuunnitelmaa on saatavana Palvelupiste Hannikaisesta, suunnittelijalta ja internetistä. Lisäksi ilmoituksen yhteydessä kerrotaan, että kaavan osallistumis- ja arviointisuunnitelmassa selostetaan kaavoituksen lähtökohdat, osallistumis- ja arviointimenettelyt sekä kaavoituksen suunniteltu aikataulu Osallistuminen ja vuorovaikutusmenettelyt Luonnosvaiheen kuulemisesta tiedotettiin kuulutuksella Keskisuomalaisessa. Muutosluonnos pidettiin nähtävänä / kommentoitavana palvelupiste Hannikaisessa, Hannikaisenkatu 17. Kaavan etenemistä on voinut seurata myös Jyväskylän kaupungin kaavoituksen internet-sivuilta. Osallisten antama palaute selostetaan asiaa käsiteltäessä listateksteihin ja kaavan selostukseen Viranomaisyhteistyö Kaavan laadintaan ei liity sellaisia valtakunnallisia, seudullisia tai muita keskeisiä tavoitteita, joiden selvittämiseksi MRL 66 2 momentin mukainen viranomaisneuvottelu kaupungin ja Keski-Suomen ympäristökeskuksen kesken olisi järjestettävä.
6 13:117 / LOHIKOSKEN KIRKKO , (6) 3.3 ASEMAKAAVAN TAVOITTEET Maanomistajan tavoitteena on eriyttää asuminen ja kirkkorakennukset eri tonteille ja seurakunnan kiinteistöjen käytön tehostaminen. Kirkkorakennuksen käyttötarkoitusta halutaan laajentaa mm. lähipalvelutilat sekä myös liike- ja toimistotilat mahdollistavaksi, jotta rakennuksen käyttö olisi tehokasta ja rakennuksen ylläpito ja suojelun edellyttämät toimenpiteet sitä kautta kannattavampaa. Kaupungin tavoitteena on alueen säilyttäminen rakenteellisesti entisellään ja merkitä rakennukset suojeltaviksi, koska Lohikosken kirkkoympäristö on maakunnallisesti merkittävää rakennettua kulttuuriympäristöä. Rakennusoikeus on tarkoitus merkitä toteutetun tilanteen mukaisesti. Uudet ilmanvaihtokonehuonetilat eivät siten tule näkymään kaupunkikuvassa vaan sijoittuvat maan alle tai kirkkorakennuksen sisätiloihin museoviranomaisen sallimaan paikkaan. 4 ASEMAKAAVAN KUVAUS 4.1 KAAVAN KESKEINEN SISÄLTÖ Asemakaavan muutoksella on rivitalolle muodostettu oma tontti, joka sisältää rivitalon ja autotallin. Rivitalon autopaikoille on tarkoitus ajaa kirkon paikoitusalueen kautta, kuten tähänkin saakka. Rivitalo on merkitty suojeltavaksi rakennukseksi Keski-Suomen museon esityksestä. Kirkkorakennukselle on merkitty oma tontti. Kirkkorakennus ja kellotapuli on merkitty suojeltaviksi Keski-Suomen museon esityksestä. Kirkon tontin käyttötarkoitusta on laajennettu siten, että enintään puolet kerrosalasta voidaan käyttää mm. lähipalvelutiloina, aluetta palvelevina sosiaali- ja terveyspalvelutiloina tai liike- ja toimistotiloina. Rakennusoikeudet on merkitty toteutetun tilanteen mukaisesti. Nykyisessä asemakaavassa tontin rakennusoikeus on 1000 k-m2. Kaavamuutoksessa kirkon tontin rakennusoikeus on 835 k-m2, mikä sisältää kellarissa olevat kerrosalaan laskettavat tilat 166 m2. Rivitalotontin rakennusoikeus on 505 k-m2, mikä sisältää asuinrakennuksen ja autotallin. Kaavan autopaikkamitoitus on 1 autopaikka asuntoa kohti rivitalotontilla ja 1 autopaikka 100 kerrosalaneliömetriä kohti kirkon tontilla. Tonttijako hyväksytään asemakaavan yhteydessä. 4.2 KAAVAN VAIKUTUKSET Kaupunkikuva Alueen kaupunkikuvallinen ilme ei kaavamuutoksen johdosta muutu, koska rakennukset on tarkoitus säilyä paikoillaan. Rakennettu kulttuuriympäristö Rakennetun kulttuuriympäristön suojelemiseksi on kirkkorakennukselle ja kellotapulille lisätty suojelumerkintä kaavamääräyksellä Suojeltava rakennus, joka on maakunnallisesti arvokas rakennetun kulttuuriympäristön kohde. Rakennuksessa tai siihen liittyvässä kellotapulissa ei saa tehdä muutostöitä, jotka heikentävät julkisivujen tai sisätilojen kulttuurihistoriallista tai rakennustaiteellista arvoa tai tyyliä. Korjaus- ja muutossuunnitelmista tulee pyytää Keski-Suomen museon lausunto..
7 13:117 / LOHIKOSKEN KIRKKO , (7) Lisäksi on rivitalolle lisätty suojelumääräys Suojeltava rakennus, joka on osa maakunnallisesti arvokasta rakennetun kulttuuriympäristön kokonaisuutta. Rakennuksen tai siihen liittyvien kiinteiden muuri- tai autotallirakenteiden merkittävistä korjaus- ja muutossuunnitelmista tulee pyytää Keski-Suomen museon lausunto. Liikenne Alueen liikenneyhteydet ovat hyvät ja tontti sijaitsee joukkoliikennereitin läheisyydessä ja hyvien kevytliikenneyhteyksien varrella. Tekninen huolto Alueen kunnallistekniikka on valmis. Ympäristönsuojelu ja ympäristöhäiriöt Alueella ei ole mainittavia ympäristöhäiriöitä. 4.3 MIELIPITEET JA NIIDEN HUOMIOIMINEN Kaava-aineisto pidettiin maankäyttö- ja rakennuslain 62 :n sekä asetuksen 30 :n määräysten mukaisesti nähtävillä luonnosvaiheen kuulemista varten Palvelupiste Hannikaisessa, jotta osallisilla oli mahdollisuus ilmoittaa mielipiteensä asiaan. Kuulemisesta ilmoitettiin Keskisuomalaisessa. Aineisto oli nähtävänä myös netissä. Kirkon tontin osalta palautteessa oli huomautettavaa Keski-Suomen museolla ja Jyväskylän Energia Oy:llä. Keski-Suomen museon lausunnon johdosta kirkkorakennuksen kellotapuleineen suojelumääräys on tarkistettu lausunnossa esitettyyn muotoon ja rivitalolle on lisätty suojelumääräys lausunnon mukaisesti. Jyväskylän Energia Oy:n lausunto on annettu tiedoksi Jyväskylän seurakunnalle, joten siellä ollaan tietoisia siitä, että eri tonteiksi erottamisen jälkeen on molemmilla käyttöpaikoilla oltava omat johtoliittymät ja liittymäsopimukset. 5 ASEMAKAAVAN TOTEUTUS Toteutus tapahtuu maanomistajan tarpeiden ja päätösten mukaan. Vesihuollon liittymät tulee olla molemmilla tonteilla erikseen. LUETTELO SELOSTUKSEN LIITEASIAKIRJOISTA - osallistumis- ja arviointisuunnitelma - ote ajantasa-asemakaavasta - seurantalomake - asemakaavan muutos, pienennös - tonttijako